امور داخلہ کی وزارت
امور داخلہ اور تعاون کے مرکزی وزیر جناب امت شاہ نے نئی دہلی میں شری گرو تیغ بہادر جی کا 400واں پرکاش پرب منانے کے لئے منعقد کئے گئے پروگرام میں شرکت کی
آج میں اپنے آپ کو خوش قسمت سمجھتا ہوں کہ گرو تیغ بہادر جی کے 400ویں پرکاش پرب میں شرکت کرنے کا مجھے موقع ملا ہے
ملک میں ایسا کوئی شخص نہیں ہے جو گرو تیغ بہادرجی کی قربانی سے بہت زیادہ متاثر نہ ہو ،ہر شخص اپنے آپ کو ان کا احسان مند محسوس کرتا ہے
گروتیغ بہادر جی نے ہندوازم کے تحفظ اور اس کے مقصد کے لئے اپنی جان نچھاور کردی
جب کشمیری پنڈتوں نے شری گروتیغ بہادرجی کو اپنے اوپر ہونے والے مظالم کے بارے میں بتایا تو انہوں نے ہندو ازم کے کاز کے لئے اپنی جان کا نظرانہ پیش کردیا
بہت سے لوگوں کے سرقلم کئے گئے لیکن ان کا ذکر تاریخ میں گم ہوگیا ،تاہم آج 400 برس گزر جانے کے بعد بھی کروڑوں لوگ گروتیغ بہادرجی کی قربانی کو سلام پیش کرتے ہیں
آج میں بہت مضبوطی کے ساتھ یہ مانتا ہوں کہ گروتیغ بہادرجی اور گرو گوبند سنگھ جی کی قربانیوں ہی کی بدولت ہمارا ملک آج ترقی کررہا ہے،آزادانہ زندگی گزار رہا ہے اور اپنی آزادی کی 75ویں سالگرہ منارہا ہے
ہم سب کے سب عظیم سکھ گروؤں کے احسان مند ہیں ،اور ساتھ ساتھ پورا ملک ان سکھ گروؤں کا مقروض ہے
صرف ہندوستان ہی نہیں ،بلکہ پوری دنیا آج 400 سال بعد بھی ان کے کام اور زندگی کے لئے ان کے پیغام کو انتہائی عقیدت احترام اور جوش و جذبے کے ساتھ یاد کرتی ہے
جناب نریندر مودی کو وزیر اعظم ہونے کا شرف حاصل ہے اور ان کی وزارت عظمیٰ کے دوران ہی انہیں گرونانک دیو جی مہاراج کا 550 واں پرکاش پرب ،گروتیغ بہادر جی کا 400واں پرکاش پرب اور گروگوبند سنگھ جی کا 350واں پرکاش پرب منانے کا موقع حاصل ہوا ہے
وزیر اعظم جناب نریندر مودی نے ، ان تینوں پرکاش پرب کی تقریبات کے انعقاد کے ذریعہ ،نہ صرف ہندوستان میں بلکہ دنیا بھر میں عظیم سکھ گروؤں کے قربانی ،مساوات ،بہادری کے پیغام کو پھیلایا ہے
آج یہ ہم سب لوگوں کی خوش قسمتی کی بات ہے کہ ایسے وقت میں جب یہ پروگرام منعقد کئے جارہے ہیں ،ملک اپنی آزادی کی 75ویں سالگرہ منارہا ہے
75ویں برس میں ،لال قلعہ کے میدان میں ،جہاں سے کبھی گرو صاحب کی شہادت کے لئے فتویٰ جاری کیا گیا تھا، ہم نے گرو صاحب کی آواز کو سنا ہے
گروصاحب کی زندگی ہم سب کے لئے نمونہ عمل ہے اور مدتوں سے نوجوانوں کے لئے تحریک کا باعث بنی ہوئی ہے
کرتارپو کی تاریخ کا ایک حصہ یہ ہے کہ 13 برس کی عمر میں ،اپنی تیغ ہاتھ میں لیکر انہوں نے مغلوں کے خلاف بڑی بہادری کے ساتھ جنگ کی، جس کے بعد آٹھویں گرو صاحب نے انہیں تیغ بہادر کا لقب عطا کیا
انہیں بہت سی زبانوں پر، جن میں سنسکرت ، ہندی ، گر مکھی وغیر شامل ہیں ،عبور حاصل تھا اور انہوں نے پورے ملک میں ان تمام زبانوں کے ذریعہ گروؤں کے پیغام کو عام کرنے کی غرض سے کام کیا
انہوں نے ملک کے لوگوں کے سامنے قربانی ،تحمل ،فدا کاری اور علم کی خصوصیات کا اظہار کیا اور عظیم آنند پور صاحب کی بنیاد بھی رکھی
انہوں نے عوام کے کاز کے لئے اپنی جان کا نظرانہ پیش کردیا ،آج 400 برس گزرجانے کے بعد بھی لوگ ان کے دکھائے ہوئے راستے پر چلتے ہیں اور ان کی شہادت کو یاد کرتے ہیں
انہوں نے اس ملک کے لئے قربانیاں پیش کیں ،اور اسی مقدس گھر میں دشم پتا کی پیدائش ہوئی ۔ دشم پتا نے اورنگ زیب کے مظالم کا سامنا کیا،اپنی ہر چیز قربان کردی جن میں چار صاحبزادگان کی قربانی بھی شامل ہے ،اس طرح انہوں نے اپنے باپ کی قربانیوں کی روایات کو جاری رکھا
کل 400ویں پرکاش پرب کے موقع پر وزیر اعظم ایک یاد گاری سکہ اورڈاک ٹکٹ ،شری گروتیغ بہادرجی کی زندگی پر لکھی گئی شاعری’ کا ویانجلی‘ اور اسی کے ساتھ گرو تیغ بہادر جی کی زندگی پر ایک نثری کتاب کا اجراء بھی کریں گے
بچوں کے لئے انگریزی ،ہندی اور پنجابی زبانوں میں ایک کامک بک بھی لانچ کی جائے گی ،اس کے علاوہ کل تین اینی میشن فلمیں اور 13 مختصر فلمیں بھی لانچ کی جائیں گی
بعد میں ان سب کو ملک کی تمام زبانوں میں منتقل کیا جائے گا تاکہ ملک اور اس کے بچے گرو صاحب کے پیغام سے تحریک حاصل کرسکیں
وزارت تعلیم کے ذریعہ مضمون نویسی کا ایک مقابلہ بھی منعقد کیا گیا ،جس میں تقریباً 85 ہزار اسکولوں کے 18 لاکھ طلبا نے نویں گرو کی زندگی پر مضامین تحریر کئے جن میں انہوں نے ان کے کمالات کا ذکر کیا تھا
جب ملک کے کونے کونے میں 18 لاکھ بچے گرو تیغ بہادر جی کی زندگی پر مضامین لکھیں گے تو ان بچوں کو گرو جی کے پیغام اور ان کے کمالات سے فیضان حاصل کرنے کا موقع بھی ملے گا
داخلی امور اور تعاون کے مرکزی وزیر نے آج نئی دہلی کے تاریخی لال قلعہ پر منعقد ہونے والے شری گروتیغ بہادرجی کے 400ویں پرکاش پرب کو منانے کے لئے منعقد کی گئی ایک تقریب میں شرکت کی ۔ثقافت ،سیاحت اور شمال مشرقی خطے کی ترقی کے مرکزی وزیر جناب جی کشن ریڈی ،ثقافت مرکزی وزیر مملکت جناب ارجن رام میگھوال اور محترمہ میناکشی لیکھی ان کے علاوہ دہلی سکھ گردوارہ پربندھک کمیٹی اور دیگرنمایاں سکھ تنظیموں کے نمائندے بھی اس موقع پر موجود تھے ۔
اپنے خطاب میں ،جناب امت شاہ نے کہا کہ میں آج اپنے آپ کو خوش نصیب تصور کرتا ہوں کہ مجھے گروتیغ بہادر جی کے 400ویں پرکاش پرب کی تقریبات میں حصہ لینے کا شرف حاصل ہوا ۔ملک میں ایسا کوئی شخص نہیں ہوگا جو گروتیغ بہادر جی کی قربانی سے متاثر نہ ہوا ہو ۔ہر شخص اپنے آپ کو ان کا احسان مند تصور کرتا ہے ۔گروتیغ بہادرجی نے اپنی زندگی ہندو ازم کے کاز کے تحفظ کے لئے قربان کردی ۔جب کشمیری پنڈتوں نے گروتیغ بہادر جی کو اپنے اوپر ہونے والے مظالم کے بارے میں بتایا تو انہوں نے یہاں چاندنی چوک میں ہندو ازم کی کاز کے لئے اپنی جان کا نظرانہ پیش کردیا ۔بہت سے لوگوں کے سر قلم کئے گئے لیکن وہ تاریخ کے دندھلکے میں گم ہیں ۔اس کے برعکس 400 برس گزرجانے کے بعد بھی کروڑوں لوگ گرو تیغ بہادرجی کی قربانی کو سلام پیش کرتے ہیں۔آج بھی یہ ملک ان کو ان کے لقب ’ ہند کی چادر‘ سے جانتا ہے اور صرف ہندوستان ہی نہیں بلکہ پوری دنیا ان کے کاموں اور ان کی زندگی کے پیغام کو بہت زیادہ احترام اور عقیدت کے ساتھ دیکھتے ہیں ۔
امور داخلہ اور تعاون کے مرکزی وزیر نے کہا کہ جناب نریندر مودی کو اس وقت وزیر اعظم ہونے کا شرف حاصل ہے ۔اس کے علاوہ انہیں اپنی وزارت عظمیٰ کے دوران ہی گرو نانک دیو جی مہاراج کے 550 ویں پرکاش پرب ،گروتیغ بہادرجی کے 400ویں پرکاش پرب اور گرو گوبند سنگھ جی کے 350ویں پرکاش پرب کی تقریبا ت میں حصہ لینے کا موقع حاصل ہوا ہے ۔ وزیر اعظم جناب نریندر مودی نے، ان تین پرکاش پرب کی تقریبات کے انعقاد کے ذریعہ نہ صرف ہندوستان بھر میں بلکہ پوری دنیا میں عظیم سکھ گروؤں کی قربانی ، مساوات اور بہادری کے پیغام کو پھیلایا ہے۔انہوں نے کہا کہ آج ہم سب کےلئے یہ بڑے فخر کا موقع ہے کہ ایک ایسے وقت میں جب یہ تقریبات منعقد کی جارہی ہے ، ملک اپنی آزادی کی 75ویں سالگرہ بھی منارہا ہے ۔
جناب امت شاہ نے کہا کہ گرو صاحب کی زندگی ہم سب کے لئے ایک تحریک دینے والی ہے اور مدتوں تک ہر بچے اور نوجوان کو اسی طرح تحریک دیتی رہے گی۔ اپنے بچپن ہی سے ، گرو صاحب نے قربانی ،فدا کاری اور بہادری جیسی اقدار کو اپنالیا تھا ۔ کرتارپور کی تاریخ یہ بتاتی ہے کہ 13 برس کی عمر میں انہوں نے تلوار اٹھائی اور مغلوں کا بڑی بہادری کے ساتھ مقابلہ کیا جس کے بعد نویں گرو صاحب نے انہیں تیغ بہادر کا خطاب دیا تھا۔ انہوں نے سنسکرت ، ہندی اور گر مکھی جیسی زبانوں میں مہارت حاصل کی اور ملک بھر میں تمام زبانوں میں گروؤں کے پیغام کو عام کرنے کے لئے کام کیا ۔گرو نانک دیو جی کے بعد اگر کسی نے سب سے زیادہ بار اس ملک کا دورہ کیا ،تو یہ گروتیغ بہادرجی کی ذات تھی ۔انہوں نے ملک کے سامنے قربانی ،تحمل ،فدا کاری اور علم کا مظاہرہ کیا اور عظیم آنند پور صاحب کی بنیاد سازی بھی کی ۔انہوں نے عوام کے کاز کے لئے اپنے آپ کو قربان کردیا ۔آج 400 برس گزرجانے کے بعد بھی کروڑوں لوگ ان کے دکھائے ہوئے راستے پر چلتے ہیں اور ان کی شہادت کی یاد مناتے ہیں ۔ امور داخلہ اور تعاون کے مرکز ی وزیر نےکہا کہ گروتیغ بہادرجی نے ملک کےلئے قربانیاں پیش کیں اور انہیں کے مقدس گھر میں دشم پتا نے جنم لیا ۔دشم پتا نے اورنگ زیب کے مظالم کا سامنا کیا ،اپنی ہر چیز قربان کردی جن میں ان کے چار صاحبزدگان بھی شامل ہیں ۔اس طرح انہوں نے اپنے باپ کی قربانیوں والی روایت کو جاری و ساری رکھا ۔جناب امت شاہ نے کہا کہ بلا شک و شبہ یہ مانتا ہوں کہ ہمارے ملک نے گروتیغ بہادر جی اور گرو گوبند سنگھ جی کی قربانیوں ہی کے نتیجے میں ترقی کی ہے ،جو کہ اب آزادی کی نعمتوں سے فیض اٹھارہا ہے اور اپنی آزادی کی 75 ویں سالگرہ بھی منارہا ہے ۔ہم سب کے سب عظیم سکھ گروؤں کے احسان مند ہیں یعنی پورا ملک ہی عظیم سکھ گروؤں کا ممنون کرم ہے۔
جناب امت شاہ نے بتایا کہ 400ویں پرکاش پرب کے موقع پر ،کل وزیر اعظم ایک یادگاری سکہ اور ایک ڈاک ٹکٹ اس کے علاوہ شری گرو تیغ بہادرجی کی زندگی پر لکھی گئی شاعری ’کاویانجلی ‘ اور گرو تیغ بہادر کی زندگی پر ایک نثری کتاب کا اجرا بھی کریں گے ۔اس کے ساتھ ساتھ انگریزی ، ہندی اور پنجاب میں بچوں کےلئے ایک کامک بک بھی لانچ کی جائے گی ۔کل تین اینی میشن فلمیں اور 13 مختصر فلمیں بھی جاری کی جائیں گی،جنہیں بعد میں ملک کی تمام زبانوں میں منتقل کیا جائے گا تاکہ ملک اور اس کے بچے گرو صاحب کے پیغام سے تحریک حاصل کرسکیں ۔امور داخلہ کے مرکزی وزیر نے کہا کہ وزارت تعلیم کے ذریعہ مضمون نویسی کا ایک مقابلہ بھی منعقد کیا گیا جس میں تقریباً 85 ہزار اسکولوں کے 18 لاکھ بچوں نے نویں گرو کی زندگی پر مضامین لکھے ، جن میں انہوں نے ان کے کمالات پر روشنی ڈالی تھی ۔انہوں نے کہا کہ شری گرو تیغ بہادر جی کے 400 ویں پرکاش پرب کے موقع پر ہم سب کو اپنی زندگی میں سکھ گروؤں کے ذریعہ دکھائے گئے راستے پر چلنے کا عہد کرنا چاہئے۔